услуги, например:
 —
 рекламни материали,
 —
 търговски мостри;
 з)
 стоки, предназначени за ремонт или поддръжка, стоки след ремонт и поддръжка, резервни части, поставени в рамките на ремонта или поддръжката, и заменени повредени части;
 и)
 превозни средства, пътуващи с работна цел, включително устройства за изстрелване на космически летателни апарати по време на изстрелването;
 й)
 стоки, които са декларирани устно пред митническите органи и които или са от търговско естество, при положение че тяхната стойност не надхвърля статистическия праг за извънсъюзната търговия от 1 000 EUR като стойност или 1 000 kg като нетна маса, или са от нетърговско естество;
 к)
 стоки, които са допуснати за свободно обращение след митнически режим активно усъвършенстване и които се изключват от извънсъюзната търговия със стоки;
 л)
 периодични печатни издания по абонамент;
 м)
 лично имущество, принадлежащо на физически лица, които сменят обичайното си място на пребиваване; зестра и битови принадлежности, притежавани от лице, което сменя обичайното си място на пребиваване във връзка с встъпване в брак; лично имущество, придобито по наследство; учебни принадлежности, учебни пособия и свързани с тях битови принадлежности; ковчези, съдържащи телата на починали, погребални урни с праха на починали и предмети за украса при погребални церемонии, превозвани заедно с ковчезите и урните; стоки, предназначени за благотворителни или филантропични организации, и стоки, предназначени за лица, пострадали при бедствия.
 ПРИЛОЖЕНИЕ VI
 Технически спецификации за европейската статистика за международната търговия с услуги по характеристики на предприятията и международните доставки на услуги
 Раздел 1
 Общи разпоредби
 1.
 Комисията издава Ръководство за съставителите за европейската статистика за международните доставки на услуги според вида на доставката (ВД). Ръководството за съставителите за ВД ще бъде допълнение към Наръчника за статистиката за международната търговия с услуги 2010 (НСМТУ 2010) и Ръководството за съставителите към НСМТУ 2010.
 2.
 Първото издание на Ръководството за съставителите за ВД ще бъде публикувано до края на 2021 г. До края на 2023 г. ще бъде публикувано второ изменено издание.
 3.
 В първото издание на Ръководството за съставителите за ВД ще се описват общите методи за оценяване, които може да се използват за оценяване на видовете доставки, в т.ч. методи за оценяване на стойността на стоките и услугите по разпространение и разпределение на тези стоки. Опростеният подход на НСМТУ 2010 е отправната точка за тези методи. Общите методи за оценяване се основават на методите за статистическо моделиране и оценяване, друга статистика за предприятията и административни източници на данни. Като цяло тези подходи не разчитат на допускания и/или сведения за отделни държави и може да бъдат използвани независимо от държавата.
 4.
 Измененото второ издание на Ръководството за съставителите ще съдържа препоръчителни методи, които може да се използват за оценяване на видовете доставки, стойността на стоките и услугите по разпространение и разпределение, чрез използване на всички разполагаеми източници и способи на моделиране. Препоръчителните методи са подходи, които може да се използват за допълнителна фина настройка на общите методи за оценяване, с отчитане на особеното административно и икономическо положение на всяка държава. Ще бъдат представени различни подходи, които да обхващат всички типични положения.
 5.
 След прилагане в продължение на четири